Ché, Snotkop bekruip no. 1 op Top-20Bernice West. (Foto: Jannes Erasmus) Bernice West se nuwe enkelsnit, “Kom binne”, betree vandeesweek die Maroela Media Afrikaanse Top-20 in die 18de plek. Sy het dus nou drie snitte wat op die treffersparade pryk. West se debuutalbum, Net geleen, is vroeër vanjaar bekendgestel. Sy het al die liedjies in die album self geskryf met die hulp van haar broer Renier van der Westhuizen en Johan Vorster van Inhoud Huis. Ché en Snotkop kruip ook nader aan die no. 1-posisie met “Ek like hoe jy dans”. Ché was voorheen deel van die groep “MuzikKids”. Demi Lee Moore neem hierdie week die no. 1-posisie in met “Maak my jou tequila”. In vandeesweek se Maroela Media Afrikaanse Top-20 is daar vier snitte wat styg, sewe wat daal, agt wat onveranderd bly en een nuwe enkelsnit wat die week die top-20 betree.